เซี่ยงไฮ้คอมโพสิตปิดขยับลง 4.45 จุด หลังจีนเผยข้อมูลศก.
เซี่ยงไฮ้คอมโพสิตปิดขยับลง 4.45 จุด หลังจีนเผยข้อมูลศก.
18 ก.พ. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้เกือบทรงตัว โดยดัชนีเซี่ยงไฮ้คอมโพสิตขยับลง 4.45 จุด หรือ 0.16% ปิดที่ 2,862.89 จุด ส่วนดัชนีหุ้นเสิ่นเจิ้นปรับตัวลง 0.45% ปิดที่ 10,116.4 จุด ภายหลังจากที่สำนักงานสถิติแห่งชาติจีนได้เปิดเผยข้อมูลเศรษฐกิจในวันนี้
สำนักงานสถิติแห่งชาติของจีน (NBS) เปิดเผยว่า ดัชนีราคาผู้บริโภค (CPI) ของจีนในเดือนม.ค.ปรับตัวขึ้น 1.8% เมื่อเทียบรายปี ซึ่งเพิ่มขึ้นจากอัตราการขยายตัว 1.6% ในเดือนธ.ค.
ดัชนี CPI ของจีนในเดือนม.ค.ปรับตัวขึ้นเป็นเดือนที่ 3 ติดต่อกัน อันเนื่องมาจากราคาอาหารที่สูงขึ้น ซึ่งส่งสัญญาณว่าแรงกดดันด้านเงินฝืดได้ชะลอลง
ส่วนดัชนีราคาผู้ผลิต (PPI) ของจีน ซึ่งเป็นมาตรวัดเงินเฟ้อระดับค้าส่ง ปรับตัวลง 5.3% เมื่อเทียบรายปี ในเดือนม.ค. โดยเป็นการปรับตัวลงเป็นเดือนที่ 47 ติดต่อกัน